ЈАВНО ПРЕДУЗЕЋЕ „ЕЛЕКТРОПРИВРЕДА СРБИЈЕ“ БЕОГРАД

ЕЛЕКТРОПРИВРЕДА СРБИЈЕ ЈП БЕОГРАД-ОГРАНАК ТЕНТ

Улица: Богољуба Урошевића- Црног број 44.

Место:Обреновац

 Број: 105-Е.03.01-377862/11-2018 од 19.10.2018. године

На основу члана 54. и 63. Закона о јавним набавкама („Службeни глaсник РС", бр. 124/12, 14/15 и 68/15), Комисија за јавну набавку број 369/2018 (3000/0915/2018), за набавку услуга - Текуће одржавање пруге, на захтев заинтересованог лица, даје

ДОДАТНЕ ИНФОРМАЦИЈЕ ИЛИ ПОЈАШЊЕЊА

У ВЕЗИ СА ПРИПРЕМАЊЕМ ПОНУДЕ

**Бр. 3**

Пет и више дана пре истека рока предвиђеног за подношење понуда, заинтересовано лице је у писаном облику од наручиоца тражило додатне информације односно појашњења а Наручилац у року од три дана од дана пријема захтева објављује на Порталу јавних набавки и интернет страници Наручиоца,следеће информације, односно појашњења и измене конкурсне документације:

**ПИТАЊЕ 1**: Сходно трећој измени конкурсне документације ЗА ЈАВНУ НАБАВКУ УСЛУГА: Текуће одржавање пруге - У ОТВОРЕНОМ ПОСТУПКУ – ЈАВНА НАБАВКА 369/2018 (3000/0915/2018) наведено је:

**“Редовно радно време извршилаца је од 07ᵒᵒ до 15ᵒᵒ часова у циљу извршења ових послова''.**

Наше питање је: да ли могу да се ангажују по члану 197. до 202 Закона о раду. следећи извршиоци:

- Одговорни извођач радова на саобраћајницама (лиценца 415 или 412)?

- Шеф деонице?

- Вођа пружних радова односно пружни пословођа?

- Чувар пруге опходар?

- АТ заваривач?

- Руковаоц двопутим багером?

- Пружни радник?

Будући да је у Закону о раду у Члану:

1. 197 наведено да: ‘’Послодавац може за обављање послова који су по својој природи такви да не трају дуже од 120 радних дана у календарској години’’ - **на свим горе наведеним позицијама, извршиоци раде током 365 дана у години.**

2. 199 наведено да: “Послодавац може са одређеним лицем да закључи уговор о делу, ради обављања послова који су ван делатности послодавца’’- **сва горе наведена радна места су из делатности послодавца.**

3. 202 наведено да: ‘’Запослени који ради са пуним радним временом код послодавца може да закључи уговор о допунском раду са другим послодавцем, а највише до једне трећине пуног радног времена’’- **одговорни извођач радова (лиценца 415 или 412) би вероватно евентуално могао да се ангажује по овом члану Закона о раду.**

**ОДГОВОР 1:** Имајући у виду да сте упознати са одредбама Закона о раду у погледу могућности ангажовања лица сходно члану 197 до 202 Закона о раду, сматрамо са се истих морате придржавати и о њима водити рачуна као послодавац. У зависности од конкретног посла, периода ангажовања лица и врсте посла послодавац у складу са Законом опредељује који уговор ће закључити са лицима које намерава да ангажује.

Дакле, Наручилац не може да улази нити да намеће који вид сарадње ћете остварити са трећим лицима.

**ПИТАЊЕ 2**: Узимајући у обзир да АТ заваривач има изузетно ангажовање током 365 дана трајања Уговора на текућем одржавању пруге (потреба за хитним интервенцијама код отклањања недостатака на прузи-АТ заваривање, сечење-убацивање комада шина и сл.) да ли је потребно ангажовати по два АТ заваривача на деоницама 1,2 и 3 а у циљу повећања поузданости и ефикасности код наведених радова (одсуство једног од АТ заваривача услед годишњих одмора, боловања и сл)?

**ОДГОВОР 2:** Наручилац остаје при захтеву из конкурсне документације у погледу броја ангажованих АТ заваривача.